《仲夏赏月次雪斋韵二首 其二》
宋代·司马述

停杯待明月，喜见十分圆。曩昔诗犹在，今宵事偶全。

浩歌休问夜，至乐莫非天。愿侍金樽侧，时来接款延。

作者简介：司马述，字遵古，涑水（今山西夏县）人。宁宗嘉定十年（一二一七）知上元县。十二年，改宁海军签判。理宗宝庆元年（一二二五），知江阴军（明嘉靖《江阴县志》卷一二）。累官知温州（清乾隆《温州府志》卷一七）。事见《景定建康志》卷二七，《宋元学案补遗》卷七七有传。今录诗二首。